Guillaume Leschallier de Lisle

**Guillaume Leschallier de Lisle** (født 8. desember 1971 i Pau i departementet Pyrénées-Atlantiques i Frankrike) er en fransk katolsk prelat og hjelpebiskop i Meaux.
## Liv og virke
### Bakgrunn
Guillaume Leschallier de Lisle stammer fra en middelklassefamilie fra Vendée. Fra slekten kan nevnes Gabriel Julien Leschallier de Lisle, født i 1768, offiser i Armée catholique et royale. Han kjempet i alle kampanjer i Vendée-krigene fra 1793 til 1815. Han ble arrestert i desember 1793 i myrene i Savenay, ble dømt til døden og unnslapp dennre skjebne på grunn av Robespierres fall. Under restaureringen mottok han en æressabel for sine tjenester. En annen i slakten er Jules Henri Leschallier de Lisle, født i 1841, ordfører i Cerizay, generalrådmann i Deux-Sèvres. Dessuten Alfred Leschallier de Lisle, født i 1881, ordfører i Cerizay, generalrådmann i Deux-Sèvres; Henri Leschallier de Lisle, født i 1911, ordfører i Cerizay;  Xavier Leschallier de Lisle, født i 1921, død i 2012, motstandsmann under den tyske okkupasjon.

Guillaume Leschallier de Lisle studerte filosofi og katolsk teologi ved Séminaire des Carmes i Paris og ved Det pavelige gregorianske universitet i Roma, hvor fikk lisensiat i dogmatikk. I løpet av sin studietid i Roma var han alumnus ved Det pavelige franske seminar.

### Prest
Den 25. juni 2000 mottok Leschallier de Lisle prestevielsen for bispedømmet Meaux.

Leschallier de Lisle var kapellan i pastoralregionen Savigny-le-Temple, Cesson, Nandy og Vert-Saint-Denis fra 2001 til 2004. Fra 2003 var han også en følgesvenn til pastorene som jobbet i offentlige skoler og åndelig assistent for skolens pastorale omsorg i bispedømmet Meaux. Fra 2006 til 2010 virket Guillaume Leschallier de Lisle i bispedømmets katekestjeneste. I 2008 ble han også sogneprest i Marne-la-Vallée. Fra 2013 til 2019 var Leschallier de Lisle ansvarlig for kallspastoralt arbeid i bispedømmet Meaux. Han var også sogneprest i solidum i Val d'Europe og fra 2014 som sogneprest i Melun. 

Fra 2020 var Guillaume Leschallier de Lisle generalvikar for bispedømmet Meaux, moderator for bispedømmets kurie og medlem av bispedømmets forvaltningsstyre, samt kanikk og rektor for katedralen i Meaux. Han har også vært medlem av presterådet og konsulentkollegiet i bispedømmet Meaux siden 2009, samt bispedømmet pastoralråd fra 2018 og konsultorkollegiet fra 2019.
### Hjelpebiskop i Meaux
Den 15. oktober 2021 utnevnte pave Frans ham til titulærbiskop av *Pisita* og hjelpebiskop i Meaux. Erkebiskopen av Paris, Michel Aupetit, ordinerte ham til biskopden  28. november samme år i Meaux-katedralen; medkonsekratorer var biskopen av Meaux, Jean-Yves Nahmias, og hjelpebiskopen i Lille, Antoine Hérouard.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Biskop Eugène-Charles-Joseph de Mazenod (1782-1861) *1832
* Kardinal Joseph Hippolyte Guibert (1802-1886) *1842
* Kardinal François-Marie-Benjamin Richard de la Vergne (1819-1908) *1872
* Biskop Marie-Prosper-Adolphe de Bonfils (1841-1912) *1898
* Kardinal Louis-Ernest Dubois (1856-1929) *1901
* Erkebiskop Georges-François-Xavier-Marie Grente (1872-1959) *1918
* Biskop Marcel-Marie-Joseph-Henri-Paul Dubois (1896-1967) *1948
* Kardinal Gabriel Auguste François Marty (1904-1994) *1952
* Kardinal Aron Jean-Marie Lustiger (1926-2007) *1979
* Kardinal André Armand Vingt-Trois (1942-2025) *1988
* Erkebiskop Michel Aupetit (1951-) 2013
* Biskop *Guillaume Robert Marie-Joseph Leschallier de Lisle * (1971- ) *2021

## Referanser